ΓΡΑΠΤΗ ΕΡΩΤΗΣΗ E-0722/02

υποβολή: Erik Meijer (GUE/NGL) προς την Επιτροπή

(15 Μαρτίου 2002)

Θέμα: Κίνδυνος κατάρρευσης λόγω μη τήρησης ορθών προδιαγραφών κατά την κατασκευή των ξενοδοχείων και εστιατορίων του Ομίλου Van der Valk, εγκατεστημένων σε διάφορα κράτη μέλη της ΕΕ

1. Γνωρίζει η Επιτροπή ότι στην ολλανδική πόλη Tiel, την Κυριακή 10 Φεβρουαρίου, κατέρρευσε τμήμα της στέγης χώρου σταθμεύσεως αυτοκινήτων τοπικού ξενοδοχείου που κατασκευάσθηκε μεταξύ του 1982 και του 1986 και ότι αυτό το ατύχημα θα μπορούσε να έχει κοστίσει πολλές ανθρώπινες ζωές εάν είχε συμβεί κατά τη διάρκεια της έκθεσης ηλεκτρονικώνπολογιστών η οποία μόλις είχε τελειώσει ή μετά τη σχεδιαζόμενη τροποποίηση του χώρου σταθμεύσεως αυτοκινήτων για να χρησιμοποιείται ως μόνιμη αίθουσα εορταστικών εκδηλώσεων·

2. Γνωρίζει επίσης η Επιτροπή ότι το αναφερόμενο στο ερώτημα 1 ξενοδοχείο ανήκει στον όμιλο Van der Valk ο οποίος εκμεταλλεύεται στην Ολλανδία πολλά ξενοδοχεία, εστιατόρια και κτήρια αναψυχής και ότι ένα μεγάλο μέρος αυτών έχει σχεδιασθεί και έχει κατασκευασθεί από την οικοδομική εταιρεία του ιδίου του ομίλου που χρησιμοποίησε μάλλον ελαφρότερα θεμέλια απ' ότι συνήθως, φθηνότερα κατασκευαστικάλικά και κατασκευαστικές μεθόδους κατώτερων προδιαγραφών ενώ παράλληλα επωφελήθηκε από τις προσπάθειες πολλών δήμων να μην θέσουν κανένα εμπόδιο προκειμένου να προσελκύσουν στην περιφέρειά τους ξενοδοχείο

με εστιατόριο του γνωστού ομίλου, λόγω δε αυτού οι συνήθεις κατά τη διάρκεια των εργασιών ανοικοδόμησης έλεγχοι για την καταλληλότητα τωνλικών, την αντοχή και την σταθερότητα ήταν από χαλαροί έως ανύπαρκτοι·

3. Γνωρίζει επιπλέον η Επιτροπή ότι αυτή η πολιτική του ομίλου που παραμελεί συχνά σχέδια καιπολογισμούς των κτηρίων, μπορεί στο μέλλον να έχει ως αποτέλεσμα να καταρρεύσουν τμηματικά ή εξ ολοκλήρου περισσότερα κτήρια· Τα ανωτέρω εν τω μεταξύ, αποτέλεσαν την αιτία για τη διεξαγωγή έρευνας στην Ολλανδία όχι μόνον εκ μέρους των δήμων που είχαν την ευθύνη στον τομέα αυτόν, αλλά και από τους επιθεωρητές του Υπουργείου Οικισμού, Χωροταξίας και Περιβάλλοντος που έλεγξαν τον τρόπο με τον οποίο κτίσθηκαν τα κτήρια του Ομίλου Van der Valk καθώς και τα χρησιμοποιηθένταλικά·

4. Γνωρίζει η Επιτροπή ότι και εκτός της Ολλανδίαςφίστανται κτήρια του Ομίλου Van der Valk από τα οποία 21, τουλάχιστον, σε κράτη μέλη της Ευρωπαϊκής Ένωσης, δηλαδή 13 στην Γερμανία (από τα οποία ένα τμήμα αρχικά είχε κτισθεί βάσει συμβολαίου με την πρώην ΛΔΓ), 6 στο Βέλγιο (σε μεγάλο βαθμό στην Φλάνδρα), 1 στη Γαλλία (Saint Aygulf) και ένα στην Ισπανία (Barcarola);

5. Προτίθεται άραγε η Επιτροπή — λαμβάνονταςπόψη την κλίμακα του προβλήματος αυτού και τις πιθανές καταστροφικές συνέπειές του — να παράσχει βοήθεια στις εθνικές και περιφερειακές αρχές των ενδιαφερομένων κρατών μελών κατά την διαβίβαση πληροφοριών σχετικά με την κατάσταση αυτή και να τις βοηθήσει, όσον το δυνατόν ταχύτερα, να αναζητήσουν τα κεκαλυμμένα προβλήματα·

Απάντηση του κ. Byrne εξ ονόματος της Επιτροπής

(26 Απριλίου 2002)

Η Επιτροπή δεν έχει στη διάθεσή της ιδιαίτερα στοιχεία σχετικά με τα ατυχήματα που αναφέρει ο κ. ευρωβουλευτής και μέχρι στιγμής δεν έχει λάβει καμία ενημέρωση ή αίτηση βοήθειας ως προς το θέμα αυτό εκ μέρους των ολλανδικών αρχών.

Οι διατάξεις για θέματα δομικών κατασκευών και ασφάλειας των κτιρίωνπάγονται στην αποκλειστική αρμοδιότητα των κρατών μελών καθώς και τα σχετικά με τις έρευνες σε περίπτωση ατυχημάτων λόγω της μη τήρησης των διατάξεων αυτών.

Σε θέματα κατασκευών η μόνη ισχύουσα πράξη σε κοινοτικό επίπεδο είναι η οδηγία 89/106/ΕΟΚ(1) η οποία όμως ρυθμίζει μόνο τα προϊόντα του τομέα των δομικών κατασκευών(2) ενόψει της διάθεσής τους στην κοινοτική αγορά. Η εν λόγω οδηγία διευκρινίζει ότι ότι είναι καθήκον των κρατών μελών να βεβαιώνονται ότι στο έδαφός τους τα κτίρια και τα έργα πολιτικού μηχανικού σχεδιάζονται και κατασκευάζονται έτσι ώστε να μη διακυβεύεται η ασφάλεια των προσώπων.

Πράγματι παρότι στην οδηγία προβλέπεται η μηχανική αντοχή και η ευστάθεια των κτιρίων μεταξύ των βασικών απαιτήσεων που πρέπει να τηρούνται για τα προϊόντα του τομέα δομικών κατασκευών, η οδηγία δεν ρυθμίζει την ασφάλεια αυτή καθεαυτή των έργων και των ολοκληρωμένων κτιρίων.

Η Επιτροπή απέναντι στην απουσία κοινοτικών αρμοδιοτήτων σε θέματα ασφάλειας των κτιρίων δεν διαθέτει διαδικασίες και συγκεκριμένα δίκτυα που να της επιτρέπουν να παρέμβει για να συνδράμει τις εθνικές και περιφερειακές αρχές ως προς το θέμα αυτό, ιδιαίτερα εν όψει της έρευνας επικίνδυνων καταστάσεων.

(1) Οδηγία 89/106/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών — ΕΕ L 40 της 11.2.1989.

(2) Κάθε προϊόν το οποίο κατασκευάζεται για να ενσωματωθεί κατά τρόπο διαρκή σε δομικά έργα εν γένει, που καλύπτουν τόσο τα κτίρια όσο και τα έργα πολιτικού μηχανικού.